मासिक ५०० तिर्दै आएका खाँदबारी–३ का उपभोक्ता छत्रमणि ओझाले तीन हजार रुपैयाँभन्दा माथि पुगेको गुनासो गरे । खानेपानीको महशुल बढेपछि उपभोक्ताहरुले आफुहरुसंग छलफल नै नगरी शुल्क बढाएको भन्दै समितिलाई दवाब दिन हस्ताक्षर बुझाइ सकेका छन् । संस्थाले तीन हजार ५९९ उपभोक्तालाई पानी वितरण गर्ने लक्ष्य राखे पनि हालसम्म दुई हजार वटा मात्र धारा जडान गरेको छ । आयोजना निर्माणको चरणमा पटकपटक डिजाइन परिवर्तन हुदाँ २५ प्रतिशत खर्च बढेकाले नगर विकास कोषसँग ऋण सम्झौता गर्दा शुल्क वृद्धि गर्ने सहमति गरिएको संस्थाका अध्यक्ष नरेन्द्र राईले बताए । शुल्क वृद्धि नगरिए थप ऋण नदिने भएपछि शुल्क बढाइएको उनको भनाइ छ । अहिले भेरिएसन अर्डर र मूल्य समायोजनसहित आयोजनाको खर्च रकम करिब ४६ करोड ५१ लाख रुपैयाँ पुगेको छ ।
